Koçhisar mutasarrıfı Mehmed Seyfeddin gayet-i şehr-i atiden bakiyye üç ay ve muvakkitleri Abdullah ve Mehmed altışar ay zamanların ba'de't-tasarruf ref' ve yeri yevmi kırk akçe ile İstanbul'da Şaban Efendi Medresesi'nden on ay infisali olub lede'l-imtihan istihkakı nümayan olan sezavar-ı inayet-i şehriyari mevlana Mehmed Arif ibn Feyzullah el-İstanbüli da'ilerine ba-terakki yevmi yüz elli akçe ile ba-tasi'a tevcih olunub ba'de hulül-i vaktihi ancak altı ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.